शाह सतनाम चौक पर कीर्तिनगर पुलिस चौकी के सामने सबसे पहला नाका लगाया हुआ है। पिछले दो दिन से इस नाके की कमान सीआरपीएफ के जवानों के हाथों में है। साथ ही हरियाणा पुलिस भी लगी हुई। पुलिस ने इस ओर की आवाजाही पूरी तरह से बंद की गई है। यही से कर्फ्यू की हद शुरू होती है। इससे 100 मीटर आगे जगदंबा पेपर मिल से पहले बड़ा नाका लगाया हुआ है। जिसे भेद पाना उपद्रवियों के लिए आसान नहीं है। वहां पर हरियाणा पुलिस, महिला और पुरुष, सीआरपीएफ, सेना के जवान और आरएएफ के जवान तैनात हैं। शाह सतनाम चौक से बड़ा नाका तक की सुरक्षा में आईटीबीपी के जवान लगे हुए है।